آمریکا بیرلشمیش دوولتلری‌نین ساوونما ناظیری اشتون کارتر بو گون آنکارادا گؤروش‌لر کئچیره‌جک.
آمریکا ساوونما ناظیرلیگیندن (پنتاگون) وئریلن معلوماتا گؤره، اشتون کارتر موصول-و ترور تشکیلاتی داعش-دن قورتاماق اوچون بازار ائرته سی باشلاتیلان عملیاتلا باغلی بیر سیرا گؤروش‌لر کئچیریله‌جک.
گؤروش‌لرده عیراق و سوریه‌ده‌کی حادثه‌لر ده موذاکیره اولونا‌جاق.
آمریکا ساوونما ناظیری تورکیه‌دن سونرا بیرلشمیش عرب امیرلیک‌لری، فرانسا و بلژیک-ه گئده‌جک.
فرانسانین پایتاختی پاریس-ده اوکتوبرین 25-ده ترور تشکیلاتی داعش علیهینه کوالیسیونا عضوو اؤلکه‌لری‌نین ساوونما ناظیرلری ایله بیر آرایا گله‌جک کارتر، اوکتوبرین 26-دا بلژیک-ین پایتاختی بروکسل-ده ناتو ساوونما ناظیرلری‌نین ایجلاسینا قاتیلا‌جاق.
بو آرادا، اشتون کارتر اولکه سیندن آیریلمادان اونجه جنوبی کره ساوونما ناظیری هان مین-کوو ایله پنتاگون-دا  کئچیردیگی گؤروش‌دن سونرا تشکیل ائدیلن اورتاق مطبوعات کونفرانسیندا داعش ایله موباریزه‌ده اؤلکه‌سی‌نین تورکیه ایله چوخ گوج‌لو طرفداش‌لیق ائتدیگینی بیل‌دیره‌رک: "تورک‌لرله سرحد بؤلگه‌لری‌نین گوونلیگینی تامین ائتمه‌لرینه یاردیم ائتمک اوچون چوخ باشاریلی شکیلده امکداش‌لیق ائدیریک" ایفاده‌لرینی ایشلتدی.
داعش علیهینه موباریزه موضوع‌سوندا دا تورکیه ایله بیر اورتاق فعالیت‌لری‌نین داوام ائتدیگینی بیلدیرن کارتر: "داعش و دیگر بوتون مسئله‌لری توریکه میللی مدافعه ناظیری فیکری ایشیق ایله موذاکیره ائدجییک" دئدی.
